Im Mittloita und da friahen Neuzeit wachst de Bevölkerung vo Aschaffenburg nur langsam und geht duach de zahlreichen Kriag, Seuchen und Hungersnöt allawei aa wieda zruck. So muaß de Ståd während am Dreißigjährigen Kriag (1618-1648) und am Ausbruch da Pest im Jåhr 1635 Eiwohnaverluste hinehma. Mit am Beginn vo da Industrialisierung im 19. Jåhrhundert beschleunigt si des Bevölkerungswachstum. Lem 1818 erst 6.500 Leit in da Ståd, so warn'es 1905 bereits 26.000. Deutlich sichtbar san de Auswirkungen vom Zweiten Weltkriag. Nåch üba 20 alliierten Luftangriffe zwischn September 1940 und März 1945 war da greßte Teil vo da Ståd in Schutt und Asche. Alloa beim schwaarsten Angriff am 21. November 1944 sterm 344 Leit. Insgesamt verliert Aschaffenburg duach Evakuierung, Flucht und Luftangriffe a Drittel vo seine Bewohna (14.518 Leit). De Bevölkerungszahl sinkt vo 45.379 im Jåhr 1939 auf 30.861 im Dezember 1945. Im Jåhr 1950 is da Vorkriagsstand wieda erreicht. Am 30. Dezember 2006 betragt de "Amtliche Eiwohnazahl" fia Aschaffenburg nåch Fortschreibung vom Bayerischen Landesamt fia Statistik und Datenverarbeitung 69.863 (nur Hauptwohnsitze und nåch Abgleich mit de andern Landesämtern) - was historischer Höchststand is.